钦定古今图书集成/明伦汇编/官常典/第724卷 > 赵叔皎
## 钦定古今图书集成/明伦汇编/官常典/第724卷 > 赵叔皎

按《宋史忠义传》：“叔皎，秦悼王四世孙。元丰中为右班
殿直，累迁至德州兵马都监。自靖康以来，刘顺、吕拱、
刘亨相继谋叛，叔皎皆设方略捕擒之。建炎二年，金
人围城，郡檄叔皎率兵御之。前后六战，围急，有江哲
者，与郡守宗谅谋以城降，叔皎斩哲以徇。金人登城，
叔皎犹力战，势穷被执，怒骂不屈，遂遇害。”